text: қояндытау жотасы жетісу алатауының жота. алтынемел жотасының шығыс жалғасы. абсолюттік биіктігі 3459 (шығысындағы суаттау тауларында), орташа биіктігі 2500 3000 м. қояндытау жотасын тамшы асуынан шығысқа қарай шартты түрде суаттау таулары деп атайды. жетісу облысы кербұлақ және панфилов аудандары жерінде орналасқан. батыстан шығысқа қарай 55 км-ге созылып жатыр, орта тұсындағы енді жері 20 км-ге жетеді. геологиялық тұрғысынан жотаның жер қыртысы палеозойдың эффузивті және гранитті жыныстарынан түзілген. сондай-ақ тас көмір, пермь дәуірінің шөгінділері де кездеседі. солтүстік беткейінен кескентерек өзенінің салалары бастау алса, оңтүстік беткейінен көктерек, бурақожыр, қайшы өзендері бастау алады және осы өзендердің арналары тілімденген. жота беткейінде биіктігі орташа тау ландшафтысы қалыптасқан. оңтүстік және солтүстік беткейлерінің етегінің қоңыр және қызғылт қоңыр топырағында дала өсімдіктері өседі. одан жоғарыда көк терек, ақ терек, қайың аралас жеміс ағаштарынан тұратын сирек орман қалыптасқан. солтүстігінің 2500 биіктігінде қарағай шоқтары кездеседі. одан жоғарыда альпі шалғындары өседі.